Ďakujem za slovo. Pani poslankyňa pred chvíľou hovorila konkrétne prípady. Ja budem pokračovať. Mám tu konkrétny list alebo e-mail so SociaTransu zo Spišských Vlachov, ktorý okrem iného hovorí, vlastne upozorňuje na to, aké motivačné nástroje zákon zahŕňa. Prijatý zákon, ale aj ďalšie súvisiace predpisy, vrátane podmienok pre získavanie prostriedkov z fondov Európskej únie veľmi tvrdo znevýhodňujú niektoré zariadenia. Konkrétne, naše zariadenie sa nemôže uchádzať o prostriedky v rámci Regionálneho operačného programu, pretože má iba 30 klientov a pôsobí v meste Spišské Vlachy s 3 650 obyvateľmi, ktoré je preto kohéznym pólom rastu mimozáujmových území. Je našou snahou ďalej skvalitňovať podmienky pre našich klientov a perspektívne rozšíriť podmienky pre ich umiestnenie do zariadení podporovaného bývania. Na výstavbu našich zariadení však rovnako nemôžeme žiadať o príspevok, lebo mesto Spišské Vlachy má menej ako 5 000 obyvateľov. Toto je konkrétny príklad, ale mohla by som takýchto príkladov, keď ideme z východu na západ, spomenúť viac. A spomínala som okrem iného aj kvôli tomu, že sme tu počuli, že my budeme vytvárať zariadenia, my budeme dávať prostriedky. Tak oni sú tiež my? Sú naši, ktorí žiadajú od nás pomoc, ale tie parametre sú nastavené, že sa o túto pomoc nemôžu uchádzať. A ešte jedna veta. SocioFórum nám tiež zaslalo svoje stanovisko, ktoré sa tu nemohlo rozdať. „Človeka najviac ponížite, keď mu zoberiete možnosť rozhodovať o svojom živote. V zdravotníctve majú lekári rešpekt pred slobodným osobným rozhodnutím pacienta, zrejme si tento závažný fakt neuvedomili poslanci a poslankyne, ktorí hlasovali a podporili poslanecký návrh pred ukončením rozpravy. Upreli právo rozhodnúť sa, kde bude ďalej žiť a kto mu poskytne potrebnú pomoc.“  Ďakujem.
V zásade neutrálne vystúpenie k zákonu o  Kritika nastaveného systému. Kritzuje zákon, ale nie EU - zákon sťažuje získavanie EU prostriedkov